Një linjë e re metroje dhe dëmshpërblimet për Holokaustin
Disa ligjvënës të Merilendit i kërkojnë kompanisë hekurudhore franceze SNCF t'u paguajë dëmshpërblime familjeve të viktimave të Holocaustit
Gjatë Luftës së Dytë Botërore, sistemi hekurudhor shtetëror i Francës, SNCF, transportonte mijëra hebrej për në kampet naziste të vdekjes. Sot, e njëjta kompani hekurudhore është aksionistja kryesore në një projekt hekurudhor në shtetin e Marylandit. Disa ligjvënës të këtij shteti po i kërkojnë SNCF-së t'u paguajë dëmshpërblime vitkimave të Holocaustit dhe familjeve të tyre, para se kompania të bëhet pjesë e këtij projekti. Metroja e propozuar, e cila do të quhet Linja Mavi, do ta lidhte stacionin Silver Spring me disa degëzime dhe stacione të reja në rrethinat e Merilendit. Por disa ngjarje të 70 vjetëve më parë janë duke ndikuar tek ky projekt. Ajo i ruan edhe sot disa objekte që lidhen me kujtimin e familjarëve të saj që humbën jetën gjatë Holocaustit dhe thotë se gjithmonë e ka munduar pyetja: si ishin ata? Gjatë Luftës së Dytë Botërore, trupat gjermane pushtuan Francën dhe trenat me punonjësit e hekurudhave u vunë nën kontrollin e nazistëve. Anëtarët e familjes së Lightmanit ishin mes 76,000 njerëzve, shumica e tyre hebrej, që u transportuan me trenat e kompanisë SNCF për në kampet naziste të vdekjes. Por Alain Leray, President i degës së kompanisë SNCF America thotë se këtë nuk e bëri SNCF, e bënë nazistët. Ai thotë se edhe kompania pagoi një çmim të madh gjatë pushtimit. Pas marrëveshjeve ndërkombëtare të Francës, që kontrollon kompanianë SNCF me vende të tjera, viktimave të Holocaustit u janë dhënë tashmë kompensime. Profesori i së drejtës ndërkombëtare Mark Lagon: Disa shqetësohen se kërkesa që SNCF të paguajë dëmshpërblime mund t'i dëmtojë negociatat aktuale franko-amerikane. Por Profesori Lagon nuk është dakord, ai mendon se procesi mund të vazhdojë normalisht. Kompania SNCF, rrezikon miliarda dollarë fitime në se projekti nuk realizohet. Por për zonjën Lightman, afati i drejtësisë nuk skadon kurrë. Ajo zotohet se do t'i vazhdojë përpjekjet, për të folur në emër të atyre që nuk flasin më dot. Zyrtarët e përfshirë në negociata thonë se shpresojnë t'i japin fund mosmarrëveshjes mbi dëmshpërblimin për Holocaustin për shtetasit amerikanë nga fundi i verës. Kjo është brenda afatit, pasi procesi i përzgjedhjes së aksionerëve për linjën e re të metrosë do të mbyllet në vitin 2015.